**คำอธิบายรายวิชา**

**กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 4**

**รหัสวิชา ส30102 รายวิชา สังคมศึกษา ศาสนา และวัฒนธรรม**

**พื้นฐาน 2**

**จำนวน 1.0 หน่วยกิต เวลา 40 ชั่วโมง**

**สาระที่ 1 ศาสนา ศีลธรรม จริยธรรม**

**มาตรฐาน ส 1.1**  รู้และเข้าใจประวัติความสำคัญศาสดาหลักธรรมของพระพุทธศาสนาหรือศาสนาที่ตนนับถือและศาสนาอื่นมีศรัทธาที่ถูกต้องยึดมั่นและปฏิบัติตามหลักธรรมเพื่ออยู่ร่วมกันอย่างสันติสุข

**ตัวชี้วัด**

1. ส 1.1 ม.4-6/6 วิเคราะห์ลักษณะประชาธิปไตยในพระพุทธศาสนาหรือแนวคิดของศาสนาที่ตนนับถือตามที่กำหนด

2. ส 1.1 ม.4-6/12 วิเคราะห์ความสำคัญของพระพุทธศาสนาเกี่ยวกับการศึกษาที่สมบูรณ์ การเมืองและสันติภาพหรือแนวคิดของศาสนาที่ตนนับถือตามที่กำหนด

3. ส 1.1 ม.4-6/13 วิเคราะห์หลักธรรมในกรอบอริยสัจ ๔ หรือหลักคำสอนของศาสนาที่ตนนับถือ

4. ส 1.1 ม.4-6/14 วิเคราะห์ข้อคิดและแบบอย่างการดำเนินชีวิตจากประวัติสาวก ชาดกเรื่องเล่าและศาสนิกชนตัวอย่างตามที่กำหนด

5. ส 1.1 ม.4-6/19 เห็นคุณค่า เชื่อมั่น และมุ่งมั่นพัฒนาชีวิตด้วยการพัฒนาจิตและพัฒนาการเรียนรู้ด้วยวิธีคิดแบบโยนิโสมนสิการหรือการพัฒนาจิตตามแนวทางของศาสนาที่ตนนับถือ

6. ส 1.1 ม.4-6/20 สวดมนต์ แผ่เมตตา และบริหารจิต และเจริญปัญญาตามหลักสติปัฏฐานหรือตามแนวทางของศาสนาที่ตนนับถือ

**สาระที่ 2 หน้าที่พลเมือง วัฒนธรรม และการดำเนินชีวิตในสังคม**

**มาตรฐาน ส 2.2** เข้าใจระบบการเมืองการปกครองในสังคมปัจจุบันยึดมั่นศรัทธาและธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข

**ตัวชี้วัด**

7. ส 2.2 ม.4-6/1 วิเคราะห์ปัญหาการเมืองที่สำคัญในประเทศจากแหล่งข้อมูลต่างๆ พร้อมทั้งเสนอแนวทางแก้ไข

8. ส 2.2 ม.4-6/2 เสนอแนวทางทางการเมืองการปกครองที่นำไปสู่ความเข้าใจและการประสานประโยชน์ร่วมกันระหว่างประเทศ

9. ส 2.2 ม.4-6/3 วิเคราะห์ความสำคัญและความจำเป็นที่ต้องธำรงรักษาไว้ซึ่งการปกครองตามระบอบประชาธิปไตยอันมีพระมหากษัตริย์ทรงเป็นประมุข

10. ส 2.2 ม.4-6/4 เสนอแนวทางและมีส่วนร่วมในการตรวจสอบการใช้อำนาจรัฐ

**คำอธิบายสาระการเรียนรู้**

**ศึกษา** วิเคราะห์ ลักษณะแนวคิดของศาสนา ความสำคัญของพระพุทธศาสนาเกี่ยวกับการศึกษาที่สมบูรณ์ การเมืองและสันติภาพ หรือแนวคิดของศาสนาที่ตนนับถือตามที่กำหนด หลักธรรมในกรอบอริยสัจ 4 รวมทั้งหลักธรรมสำคัญในการอยู่ร่วมกันกับประวัติสาวก ชาดก ศาสนิกชนตัวอย่างที่ดี สามารถปฏิบัติตนเป็นศาสนิกชนที่ดี สวดมนต์ แผ่เมตตา เห็นคุณค่า เชื่อมั่น และมุ่งมั่นพัฒนาชีวิตด้วยการพัฒนาจิตและพัฒนาการเรียนรู้ด้วยวิธีคิดแบบโยนิโสมนสิการ

**ศึกษา** วิเคราะห์ เสนอแนวทางเกี่ยวกับปัญหาการเมืองที่สำคัญในประเทศ แนวทางทางการเมืองการปกครอง ที่นำไปสู่ความเข้าใจและการประสานประโยชน์ร่วมกันระหว่างประเทศ หลักการปกครองตามระบอบประชาธิปไตยอันมีพระมหากษัตริย์ทรงเป็นประมุข และมีส่วนร่วมการตรวจสอบการใช้อำนาจรัฐ

**โดย**ใช้กระบวนการเรียนรู้แบบบูรณาการ กระบวนการคิด กระบวนการแก้ปัญหา มีทักษะในการแสวงหาความรู้ทักษะทางสังคม เพื่อให้นักเรียนเกิดความรู้ความเข้าใจ มีความตระหนักในด้านความมีวินัย มุ่งมั่นในการทำงาน ใฝ่เรียนรู้ ซื่อสัตย์สุจริต รักชาติ ศาสน์ กษัตริย์ อยู่อย่างพอเพียง มีจิตสาธารณะ และมีความเป็นสุภาพบุรุษอัสสัมชัญ สามารถนำไปปฏิบัติตนตามหลักศาสนาและหน้าที่พลเมืองที่ดี หรือประยุกต์ใช้ให้เกิดประโยชน์ได้